**Τουρκία- 27 Αυγούστου 2020**

***Ebru Timtik- H ημέρα που η τουρκική κυβέρνηση και οι δικαστικές αρχές εν γνώσει τους άφησαν τη δικηγόρο κρατουμένων να πεθάνει***

Αν και είχαν ενημερωθεί λαμβάνοντας κλήσεις από όλη την Ευρώπη, η κυβέρνηση και η δικαστική εξουσία άφησαν να πεθάνει μια δικηγόρος στη φυλακή. Στις 27 Αυγούστου του 2020, στις 21.04 ώρα Τουρκίας, το Λαϊκό Δικηγορικό Γραφείο (Halkin Hukuk Burosu-HHB) ανακοίνωσε ότι η καρδιά της Ebru Timtik σταμάτησε να χτυπάει. Από το Γενάρη του 2020, η Ebru Timtik είχε ξεκινήσει απεργία πείνας. Eίχε ακολουθήσει το συνάδελφό της Aytac Unsal λίγες μέρες αργότερα. Η Ebru Timtik και ο Aytac Unsal ήταν δικηγόροι στο Λαϊκό Δικηγορικό Γραφείο- HHB.

Δεν αποφυλακίστηκαν παρότι κρίθηκαν ακατάλληλοι από το Ιατρικό Ινστιτούτο.13 μέρες πιο πριν στις 14 Αυγούστου, το Συνταγματικό δικαστήριο της Τουρκίας είχε απορρίψει αίτημα για απελευθέρωση τους. Στην απόφασή του το Δικαστήριο είχε βεβαιώσει ότι δεν υπάρχουν στοιχεία που να δικαιολογούν άμεσο κίνδυνο για τη ζωή τους και είχε απορρίψει το αίτημα για απελευθέρωσή τους.

Και οι δυο τους όπως και οι 15 άλλοι δικηγόροι μέλη του ίδιου γραφείου καταδικάστηκαν σε πάνω από 10 χρόνια φυλάκιση σύμφωνα με τις υποθέσεις και τις αντιτιθέμενες καταθέσεις ενός μάρτυρα «κλειδί». Άδικα καταδικασμένοι, χωρίς να δουν τις αιτήσεις τους να κρίνονται, κάνουν τα πάντα για να τύχουν μιας δίκαιης δίκης.

*Ebru Timtik και 16 άλλοι δικηγόροι συνελήφθησαν στις 12 Σεπτεμβρίου 2017, για να τους εμποδίσουν να υπερασπιστούν τους πελάτες τους, Nuriye Gulmen et Semih Ozakca, δυο εκπαιδευτικούς σε απεργία πείνας που διαμαρτυρόντουσαν κατά της απόλυσής τους με διάταγμα στις 23 Μαίου στην Άγκυρα. Συνελήφθησαν 2 μέρες πριν την ακρόαση. Με την νεαρή αδελφή της Barkin Timtik, αλλά και με τους Behic Asci, Didem Baydar Unsal, Aytac Unsal, Ezgi Cakir,Suleyman Gokten, Aysegul Cagatay, Sukriye Erden, Engin Gokoglu, Ozgur Yilmaz, Ahmet Mandaci, Yagmur Ereren, Zehra Ozdemir, Aycan Cicek, Naciye Demir, members de Halkin Hukuk Barosu ( Bureau des droits du Peuple-HHB). Τους ακολούθησαν επίσης οι Selcuk Kozagacli Πρόεδρος της Ενωσης Προοδευτικών Δικηγόρων (CHD) και ο Yaprak Turkmen, που συνελήφθησαν τον Νοέμβρη και τον Δεκέμβρη του 2017. Επειδή υπερασπιζόντουσαν πελάτες που ήταν κατηγορούμενοι για « τρομοκρατία» (όπως κάθε μέλος ενωσης ή συλλογικοτήτων απαγορευμένων στην Τουρκία μετά το πραξικόπημα του 2016), κατηγορήθηκαν ως δικηγοροι που έλαβαν οδηγίες από την οργάνωση DHKP-C για να τις μεταφέρουν στους πελάτες τους. Γι αυτό κατηγορήθηκαν για ίδρυση, ένταξη και διεύθυνση τρομοκρατικής οργάνωσης. Και φυλακίστηκαν. Για να τους εμποδίσουν από το να υπερασπιστούν τους πελάτες τους.*

*Ένα χρόνο μετά τη σύλληψή τους, μπόρεσαν επιτέλους να δικαστούν. Η διαδικασία ήταν ανοικτή, στις 10 Σεπτεμβρίου 2018 ενώπιον του 37 ποινικού τμήματος του δικαστηρίου της Κωνσταντινούπολης στο δικαστικό μέγαρο του Bakirkoy μέσα σε μια τεταμένη ατμόσφαιρα. Οι Δικηγόροι δεν αποδέχθηκαν την εμφάνισή τους στη δίκη μέσω τηλεδιάσκεψης που αποφασίστηκε από τους δικαστές με το πρόσχημα των εξόδων, της απόστασης και της ασφάλειας. Αντιμετωπίζοντας αυτή την άρνηση το 37ο τμήμα του Ποινικού Δικαστηρίου διέταξε την παρουσία των κρατουμένων στο ακροατήριο. Τέσσερις μέρες πιο μετά, στις 14 Σεπτεμβρίου 2018, μόλις ξεκίνησαν οι συζητήσεις το δικαστήριο αποφάσισε την απελευθέρωση των κρατουμένων δικηγόρων. Απελευθερώθηκαν όλοι. Μα την επομένη, κατόπιν αιτήματος της Εισαγγελίας, το ίδιο ποινικό τμήμα του δικαστηρίου αποφάσισε ύστερα από εφεση της Εισαγγελίας τη σύλληψη 12 από τους 17 δικηγόρους που είχαν απελευθερωθεί. 6 ανάμεσα σε αυτούς συνελήφθησαν ξανά. Μετά η υπόθεση θα ξανασυζητιόταν 18 Μαρτίου 2019.*

*Aυτήν την ημερομηνία η επιχείρηση έχει ξαναρχίσει. Αλλά στις 20 Μαρτίου 2019, διακόπτοντας τις συζητήσεις μετά από 2 ακροάσεις, το 37 τμήμα του δικαστηρίου της Κωνσταντινούπολης καταδίκασε την Ebru Timtik σε 13 και μισό χρόνια φυλάκισης για «συμμετοχή σε ένοπλη τρομοκρατική οργάνωση» σύμφωνα με το άρθρο 314-2 του τουρκικού ποινικού κώδικα. Απούσα κατά τη διαδικασία, βγήκε εις βάρος της ένταλμα σύλληψης. Η αδερφή της Barkin Timtik, κρατούμενη με ποινή φυλάκισης για 18 χρόνια και 9 μήνες φυλάκισης για ίδρυση και διεύθυνση ένοπλης τρομοκρατικής οργάνωσης σύμφωνα με το άρθρο 314-1 του τουρκικού ποινικού κώδικα.Ολοι οι άλλοι καταδικάστηκαν σε 2 χρόνια, 13 μήνες και 15 μέρες στη φυλακή.*

*3 μήνες αργότερα, στις 20 Ιουνίου 2019, η Ebru Timtik και τρεις άλλοι δικηγόροι, οι Aysegul Cagatay, Nazide Ozdemir & Gorkem Agdede συνελήφθησαν εκ νεου και κρατήθηκαν. Εκτοτε δεν ξαναγνώρισαν την ελευθερία.*

*Καταδικασμένοι χωρίς να έχουν δικαστεί η Ebru Timtik και ο Aytac Unsal ξεκίνησαν απεργία πείνας για να διεκδικήσουν το δίκιο τους. Στις 27 Αυγούστου 2020 η Ebru Timtik πέθανε . Αυτό είναι το τίμημα που πληρώνουν στην Τουρκία οι δικηγόροι και όσοι δικηγόροι θέλουν να υπερασπιστούν τους έχοντες ανάγκη.*

*Η Ebru Timtik είναι αυτή τη στιγμή το τέταρτο πρόσωπο που κατηγορήθηκε στην υπόθεση του DHKP-C και το οποίο πέθανε αυτή τη χρονιά. Πριν από αυτήν η Helin Bolek, μουσικός από το συγκρότημα Grup Yorum, πέθανε στις 3 Απριλίου μετά από 288 μέρες απεργίας πείνας διαμαρτυρόμενη για τη φυλάκιση άλλων μελών του συγκροτήματος και την απαγορευση των συναυλιών του Grup Yorum. Στις 7 Μαίου ο μπασίστας του συγκροτήματος Ibrahim Gokcek p πεθανε μετά από απεργία πείνας 323 ημερών. Και πιο πριν ο πολιτικός κρατούμενος Μustafa Kocak πέθανε στις 24 Απριλίου ύστερα από απεργία πείνας 296 ημερών.*

*Το Διεθνές Βραβείο Aνθρωπίνων Δικαιωμάτων Ludovic Trarieux απονεμήθηκε στις 24 Σεπτεμβρίου 2020 στη Γενεύη στην Ebru Timtik (μετά θάνατον) και στην αδελφή της Barkin Timtik.*

*(To Παρατηρητήριο: Οι δικηγόροι που διώχθηκαν ανά τον κόσμο το 2019, σελ.158 και το 2018 σελ.133)*